Diari Oficial de la Generalitat Valenciana


Sumari del DOGV 7343, del 21-08-2014 (2014/7526)

RESOLUCIÓ de 21 de juliol de 2014, de la Subdirecció General de Relacions Laborals, per la qual es disposa el registre i publicació del text del conveni col·lectiu de l'empresa Federico Doménech, SA (codi 94395387720654).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7343

Data del DOGV
:   21-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7526


Data del document
:   21-07-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 21 de juliol de 2014, de la Subdirecció General de Relacions Laborals, per la qual es disposa el registre i publicació del text del conveni col·lectiu de l'empresa Federico Doménech, SA (codi 77904559888774). [2014/7526]  
Vist el text del conveni col·lectiu de l'empresa Federico Doménech, SA, subscrit per la Comissió Negociadora, la qual està integrada per representants de l'empresa, i per part dels treballadors per membres de la representació unitària, i de conformitat amb el que disposen l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text del conveni.  
  
Segon  
Disposar la seua publicació en el Diari Oficial de la Comunitat Valenciana.  
  
València, 21 de juliol de 2014.- El subdirector general de Relacions Laborals: Reyes Maximiliano Coronado Coronado.  
  
  
CONVENI COL·LECTIU DE L'EMPRESA FEDERICO DOMÉNECH, SA, LAS PROVINCIAS MULTIMÈDIA  
  
PREÀMBUL  
El present conveni col·lectiu és el resultat de les negociacions dutes a terme entre la direcció de l'empresa i els representants legals dels treballadors a través del seu Comité d'Empresa.  
L'orientació donada al conveni suposa un nou marc respecte dels convenis negociats fins a este any, que quedaven limitats, dins de l'empresa Federico Doménech, SA, a les relacions entre l'empresa i els treballadors que treballaven en la confecció del periòdic Las Provincias.  
  
Federico Doménech, SA, s'ha constituït com un grup multimèdia per la qual cosa es fa necessària una organització productiva més polivalent i flexible i amb una concepció orientada a donar servicis de continguts informatius de qualsevol tipus, incloent-hi els dirigits a esdeveniments i activitats d'oci, a desenrotllaments publicitaris i promocionals i a qualsevol altre tipus d'activitat que l'evolució del sector i la companyia puga demanar en el futur, generant estos continguts en qualsevol suport tecnològic actual o futur.  
En l'àmbit del foment de la igualtat efectiva entre dones i hòmens, i de conformitat amb el que disposa l'article 85.1 de l'Estatut dels Treballadors segons la modificació establida en les disposicions addicionals 11, 17 i 18 de la Llei Orgànica 3/2007, l'empresa fomentarà i respectara en tot moment la igualtat de tracte i d'oportunitats en l'àmbit laboral entre dones i hòmens adoptant totes les mesures necessàries dirigides a evitar qualsevol tipus de discriminació i assetjament en el treball.  
  
  
CAPÍTOL PRIMER  
  
Article 1. Àmbit personal  
Es regiran pel present conveni col·lectiu tots els treballadors que presten servicis en l'empresa Federico Doménech, SA, i aquells treballadors que presten servicis en empreses del grup que tinguen reconegut en el seu contracte de treball l'aplicació del conveni col·lectiu de Federico Doménech, SA, i queden expressament exclosos del seu àmbit d'aplicació:  
a) Consellers, membres dels òrgans d'administració, personal d'alta direcció, personal directiu, directors, tant del periòdic com de qualsevol altra àrea de gestió, subdirector del periòdic, tots els empleats que tinguen una categoria superior a la de redactor en cap i tots aquells que pel seu contracte en queden exclosos.  
b) Professionals liberals vinculats per contractes civils de prestació de servicis.  
c) Assessors.  
d) Els corresponsals i col·laboradors amb una relació civil amb l'empresa.  
e) Els col·laboradors a la peça, que no tinguen una relació basada en els principis de jerarquia, alienitat i dependència, ni estiguen sotmesos a control de jornada tal com es definix en el present conveni col·lectiu, independentment que mantinguen la relació continuada amb l'empresa  
  
f) Els agents comercials o publicitaris que treballen per a l'empresa, amb llibertat de representar altres empreses dedicades a la mateixa o diferent activitat.  
g) El personal pertanyent a empreses que tinguen formalitzat un contracte civil o mercantil de prestació de servicis amb l'empresa desenrotllat pel seu compte i risc.  
h) El personal que pertanga a empreses que confeccionen o realitzen qualsevol tipus de suplement per a la seua publicació o inserció junt amb el periòdic Las Provincias.  
  
Article 2. Àmbit temporal i vigència  
El present conveni col·lectiu tindrà una duració d'un any i la seua vigència s'estendrà des del dia 1 de gener de 2014 fins al dia 31 de desembre de l'any 2014, independentment de la data en què s'acorde i es publique el conveni.  
  
Article 3. Denúncia i pròrroga  
La denúncia del present conveni col·lectiu la podrà efectuar qualsevol de les parts afectades pel conveni, per mitjà d'un escrit dirigit a l'altra part, amb una antelació mínima de dos mesos respecte a la data de finalització de la seua vigència, i es podrà prorrogar mitjançant acord entre les parts o per falta de denúncia.  
  
Article 4. Àmbit territorial  
El present conveni col·lectiu serà aplicable a tots aquells treballadors que presten el seu treball per a l'empresa en qualsevol de les tres províncies de la Comunitat Valenciana i podrà ser aplicat igualment en qualsevol altra província on l'empresa puga tindre centres de treball.  
  
  
Article 5. Vinculació a la totalitat, absorció i compensació  
Totes les condicions pactades formen un tot orgànic indivisible i a l'efecte de la seua aplicació pràctica seran considerades globalment.  
Les condicions pactades són compensables i absorbixen i substituïxen en la seua totalitat les que anteriorment regien o puguen regir en un futur, per norma de rang superior, per millores pactades o unilateralment concedides per l'empresa (per mitjà de millora voluntària de sous o salaris, primes, plusos fixos o variables, gratificacions i beneficis, imperatiu legal, jurisprudencial, contenciós o administratiu, conveni col·lectiu d'empresa i d'orde superior, pacte de qualsevol classe, contracte individual, usos i costums locals, comarcals o regionals o per qualsevol altra causa).  
Garanties ad personam: sobre les retribucions que resulten de l'aplicació de les noves taules salarials previstes en l'annex I, es respectaran les situacions personals més beneficioses a què tinguera dret el treballador amb anterioritat a la firma del present conveni col·lectiu, per salari base, antiguitat, plus conveni, beneficis i plus personal.  
  
  
Article 6. Comissió paritària  
Es crea una comissió paritària del conveni com a òrgan d'interpretació, arbitratge i conciliació del seu compliment.  
Ambdós parts convenen sotmetre a la comissió paritària tots els problemes, discrepàncies o conflictes col·lectius que puguen sorgir de l'aplicació o interpretació del conveni, i sempre amb caràcter previ al plantejament dels distints supòsits de reclamació davant de l'autoritat o jurisdicció laboral competent.  
La comissió paritària estarà integrada per sis membres, tres en representació dels representants dels treballadors i tres en representació de l'empresa.  
La comissió paritària es reunirà sempre que ho sol·licite qualsevol de les parts, amb indicació dels temes a tractar.  
S'assenyala com a domicili de la comissió paritària el carrer dels Gremis, 1, de València.  
Per a poder adoptar acords hauran d'assistir a la reunió de la comissió paritària més de la mitat dels membres de cada una de les dos parts.  
  
En cas de disconformitat de la comissió paritària respecte dels temes a tractar o en el cas que no es produïsca un acord sobre el que es tracta, ambdós parts acudiran al Tribunal d'Arbitratge Laboral (TAL) en sol·licitud de mediació o arbitratge en el cas que ambdós parts estiguen d'acord.  
  
  
CAPÍTOL SEGON  
Organització i formació  
  
Article 7. Funcions de la direcció de l'empresa  
És facultat de l'empresa l'organització del treball en esta i, per consegüent, la distribució del personal d'acord amb el seu grup professional i nivell retributiu i el canvi de les seues activitats quan per causa justificada així ho aconselle l'interés de la mateixa empresa, realitzant tot això sense que el treballador es veja perjudicat en la seua formació professional ni haja d'efectuar comeses que suposen vexació o menyscabament de la seua missió laboral, i sempre prèvia notificació al Comité d'Empresa i d'acord amb les disposicions legals vigents a este efecte.  
  
  
Article 8. Deure de bona fe, confidencialitat i no concurrència  
Com a element essencial de les seues obligacions laborals els empleats de la companyia accepten que la seua relació laboral es desenrotllarà amb estricte compliment del deure de bona fe, per la qual cosa convenen que no podran realitzar activitats o treballs de qualsevol tipus per compte propi o per compte d'altri que puguen concórrer o competir amb els de la companyia, sense obtindre prèviament expressa autorització escrita de la direcció.  
Companyia i empleat, si ho estimen oportú, podran convindre en el contracte de treball clàusules de no concurrència o competència amb la companyia per a després d'extingit el contracte de treball, en els termes i condicions que establisquen i amb respecte a la legislació vigent.  
  
Els treballadors hauran de guardar, enfront de mitjans de difusió informativa aliens al grup o davant de qualsevol altra entitat o persona, la deguda confidencialitat sobre mètodes de treball, processos, plans d'inversió, plans d'ocupació i qualsevol altra decisió empresarial i la resta de dades relacionades amb la companyia, així com sobre qualsevol fet o contingut informatiu de què per motiu de pertànyer a l'empresa haja tingut coneixement o accés.  
L'incompliment de qualsevol de les obligacions previstes en el present article serà considerat, a tots els efectes, com a transgressió de la bona fe contractual i sancionada com a falta molt greu en el seu grau màxim corresponent.  
  
  
CAPÍTOL TERCER  
Classificació professional  
  
Article 9. Disposicions generals  
La classificació del personal consignada en el present conveni col·lectiu es realitzarà per àrees d'activitat i grups professionals en funció del lloc de treball que desenrotllen.  
Els grups professionals que es definixen tenen un caràcter merament enunciatiu sense que existisca l'obligació de tindre proveïts tots i cada un dels llocs si l'organització de l'empresa, a criteri de la seua direcció, no ho requerix.  
Són així mateix enunciatives les distintes comeses assignades a cada categoria o especialitat, perquè tot treballador de l'empresa, atesa la seua orientació multimèdia, estarà obligat a realitzar tots aquells treballs que li ordenen els seus superiors dins de les comeses pròpies generals de la seua competència i de l'activitat de l'empresa, referits a les publicacions que s'editen tant d'aparició diària com periòdica, en paper escrit o en Internet, i altres que es puguen ser transmetre en qualsevol altre suport de continguts informatius present o futur, tant si són per a l'empresa, com si ho són per a produir-los expressament o cedir-los a qualsevol altra publicació o mitjà propi de l'empresa o de qualsevol altra.  
  
  
Article 10. Estructura de classificació  
L'estructura de classificació estarà definida per grups professionals, àrees d'activitat, nivells de responsabilitat i nivells salarials.  
Definicions:  
1. Grups professionals: entenem per grup professional el conjunt d'activitats professionals que es poden realitzar en l'empresa, i que cada un dels treballadors pot efectuar en termes comparables respecte del seu nivell d'autonomia, responsabilitat, dedicació, formació, experiència professional, actitud i criteris productius que són necessàries per al correcte desenrotllament del procés productiu de l'empresa.  
  
2. Àrees d'activitat: entenem per àrees d'activitat el conjunt d'activitats, diferenciades per àrees organitzatives, necessàries per al correcte desenrotllament del procés de producció, promoció, venda, suport i explotació de continguts informatius o d'un altre orde, propis de l'activitat present o futura de l'empresa, independentment del suport o mitjà a través del qual es difonguen o es realitzen.  
3. Nivells de responsabilitat: és aquella divisió professional que determina el nivell de responsabilitat i de salari de cada treballador en cada una de les corresponents àrees.  
4. Nivell salarial: és el conjunt de retribucions econòmiques brutes anuals que rep cada treballador pel seu treball en l'empresa.  
  
Article 11. Àrees d'activitat  
1. Àrea de generació de continguts  
S'integren en esta àrea els professionals que generen i editen qualsevol classe de continguts multimèdia, servicis informatius i d'opinió, així com les funcions de documentació, edició, disseny i infografia dels productes i servicis que desenrotlle o comercialitze l'empresa per a qualsevol dels seus mitjans o per a aquells amb què puga col·laborar, tant els actuals com els futurs, incloent-hi les publicacions en suport paper, Internet, mitjans audiovisuals i qualsevol altre suport actual o futur, i això sempre d'acord amb les ordes i instruccions emanades de la direcció de l'empresa i la seua línia editorial.  
2. Àrea de màrqueting  
S'integren en esta àrea els professionals que promouen la venda de les publicacions i dels productes multimèdia de l'empresa, gestionen i supervisen la xarxa de distribució i els punts de venda, potenciant i controlant l'ús de les marques de l'empresa i els seus atributs.  
3. Àrea de venda de continguts  
S'integren en esta àrea els professionals que venen o comercialitzen qualsevol classe de continguts i publicitat en cada un dels suports multimèdia de l'empresa, així com qualsevol altre producte que siga d'interés comercial per a l'empresa, inclosos els esdeveniments i promocions que es puguen generar.  
4. Àrea de suport de gestió  
S'integren en esta àrea els professionals que tenen com a funcions primordials donar suport a la resta de les àrees, realitzant el control intern econòmic i administratiu de la companyia.  
  
Article 12. Grups professionals  
La classificació dels distints grups professionals es realitzarà atenent els criteris següents:  
Grup I: funcions que consistixen en la realització d'activitats complexes i diverses, amb objectius definits i alt grau d'exigència en autonomia, implicant actitud positiva, responsabilitat i direcció de persones, un alt contingut intel·lectual, interrelació humana, treball en equip i capacitat per a la direcció de tasques i persones, especialment de redactors multimèdia. Organitzen, dirigixen i realitzen normalment un conjunt de funcions que comporten una activitat tècnica o professional, tenint la responsabilitat de la formació i disciplina del personal a càrrec seu.  
A títol d'exemple en este grup s'inclouen activitats professionals anàlogues a les que es definixen a continuació: redactors en cap de qualsevol àrea, incloses les de redacció multimèdia i edició.  
Grup II: funcions orientades a la realització de tasques complexes que comporten direcció de persones a càrrec seu, que exigixen un alt contingut intel·lectual i una excel·lent capacitat i autonomia per al desenrotllament del seu treball en equip que permeten afegir valor als articles i notícies. S'hi inclouen igualment aquelles funcions que requerisquen una capacitat excel·lent per a orientar o generar continguts multimèdia, tenint un reconeixement de referència professional en la seua àrea pel seu lideratge i actitud.  
Realitzen normalment un conjunt de funcions que comporten una activitat tècnica o professional qualificada i poden tindre personal a càrrec seu.  
A títol d'exemple en este grup s'inclouen activitats professionals anàlogues a les que es definix a continuació: caps de secció de qualsevol àrea incloses la redacció multimèdia, edició, màrqueting, comercial, gestió i sistemes.  
Grup III: realització de tasques que consistixen a establir o desenrotllar programes o aplicar tècniques seguint instruccions generals o precises que poden comportar direcció de persones a càrrec seu i que requerixen actituds positives per al desenrotllament del treball en equip, adequats coneixements professionals, i aptituds pràctiques la responsabilitat de les quals està limitada per una supervisió directa i sistemàtica. S'hi inclouen igualment aquelles funcions que requerisquen una bona capacitat per a generar continguts multimèdia.  
En este grup s'inclouen activitats professionals anàlogues a les que es definixen a continuació: redactors multimèdia de referència i sènior, editors de referència i sènior, documentalistes de referència i sènior, infògrafs de referència i sènior, maquetistes de referència i sènior, oficials de màrqueting de referència i sènior, comercials de referència i sènior, oficials de gestió de referència i sènior, i oficials de sistemes de referència i sènior multimèdia que seguixen instruccions generals o precises.  
Grup IV: tasques que consistixen en la realització d'operacions que exigixen coneixements professionals de caràcter elemental amb un període breu d'adaptació i que requerixen actituds positives per al desenrotllament del treball en equip, incloent-hi també funcions amb una capacitat elemental per a generar continguts multimèdia sota supervisió.  
  
En este grup s'inclouen activitats professionals anàlogues a les que es definixen a continuació: redactors multimèdia, documentalistes, editors, infògrafs i maquetistes (A) sota supervisió i oficials de 1a i 2a de les àrees de màrqueting, comercial, gestió i sistemes.   
Grup V: tasques de les àrees de màrqueting, de venda de continguts i de suport de gestió, que exigixen coneixements professionals formatius i pràctics elementals, actituds positives de treball en equip i capacitat per a treballs de càlcul i control. En este grup s'inclouen activitats professionals anàlogues a les que es definixen a continuació: redactors multimèdia, documentalistes, editors, infògrafs i maquetistes (B) sota supervisió i oficials de les àrees de màrqueting, comercial, gestió i sistemes júnior.  
Grup VI: tasques de les àrees de màrqueting i de venda de continguts que exigixen coneixements professionals formatius i pràctics elementals, actituds positives de treball en equip i capacitat per a treballs de càlcul i control. En este grup s'inclouen activitats professionals anàlogues a les que es definixen a continuació: community manager i promotor de publicitat.  
Grup VII: en este grup s'inclouen als auxiliars administratius els quals per al desenrotllament del seu treball requerixen coneixements professionals formatius i pràctics elementals, actituds positives de treball en equip i capacitat per a treballs de càlcul i control.  
Grup VIII: en este grup s'inclouen els promotors de publicitat amb coneixements professionals pràctics elementals de venda.  
  
Article 13. Nivells de responsabilitat de l'Àrea de Generació de Continguts  
Redactors en cap  
Caps secció de redacció  
Redactors multimèdia de referència  
Documentalistes de referència  
Editors de referència  
Infògrafs de referència  
Maquetistes de referència  
  
Redactors multimèdia sènior  
Documentalistes sènior  
Editors sènior  
Infògrafs sènior  
Maquetistes sènior  
  
Redactors multimèdia (A)  
Documentalistes sènior (A)  
Editors sènior (A)  
Infògrafs sènior (A)  
Maquetistes sènior (A)  
  
Redactors multimèdia (B)  
Documentalistes sènior (B)  
Editors sènior (B)  
Infògrafs sènior (B)  
Maquetistes sènior (B)  
  
Article 14. Nivells de responsabilitat de l'Àrea de Màrqueting  
Cap de secció de màrqueting  
Oficial de màrqueting de referència  
Oficial de màrqueting sènior  
Oficial de màrqueting  
Oficial de màrqueting júnior  
Auxiliar administratiu  
  
Article 15. Nivells de responsabilitat de l'Àrea de Venda de Continguts  
Cap de secció comercial  
Comercial de referència  
Comercial sènior  
Comercial  
Comercial júnior  
Community manager  
Promotor de publicitat  
Auxiliar administratiu  
  
Article 16. Nivells de responsabilitat de l'Àrea de Suport de Gestió  
  
Cap de secció de gestió i sistemes  
Oficial de gestió i sistemes de referència  
Oficial de gestió i sisteOficial de gestió i sistemes júnior  
Auxiliar administratiu  
  
  
  
CAPÍTOL QUART  
Sistema retributiu  
  
Article 17. Estructura salarial  
Les retribucions del personal afectat pel present conveni col·lectiu de treball estaran constituïdes per:  
- Salari base conveni  
- Plus personal consolidat  
- Complement personal d'antiguitat consolidada  
- Complement personal consolidat de treballs realitzats en diumenges i festius  
- Plus de quantitat o qualitat  
- Bestretes  
  
Article 18. Salari base conveni  
S'entendrà per salari base conveni la part de retribució del treballador fixada per unitat de temps, sense atendre cap altra característica especial, i que estarà constituïda pel valor que per a cada grup professional i nivell salarial s'establisquen en la taules salarials annexes al present conveni.  
  
Article 19. Plus personal consolidat  
En este plus quedaran incloses totes les quantitats que per damunt del salari base conveni li corresponga percebre a cada treballador en funció de les percepcions que tenia consolidades a data 31.12.2011 d'acord amb l'anterior conveni col·lectiu en vigor.  
Este plus no serà ni compensable ni absorbible.  
  
Article 20. Complement personal d'antiguitat consolidada  
A partir del present conveni no es meritarà ni s'abonarà cap quantitat en concepte de meritació d'antiguitat i quedarà exclòs este concepte del conveni col·lectiu.  
El complement personal d'antiguitat consolidada arreplegarà, a títol individual i com a complement personal, les quantitats consolidades i acordades que pel concepte d'antiguitat tinguen a data del dia 31 de desembre de 2011 cada un dels treballadors a qui afecte.  
  
L'antiguitat es congela a data 31.12.2011, per tant a esta data es calcularà l'import meritat del mòdul d'antiguitat en adquisició. Amb este fi es determinaran els dies transcorreguts des del cobrament de l'últim mòdul, els quals es dividiran pels dies que transcorrerien fins a la data en què vença el nou tram. El percentatge resultant es multiplicarà pel valor del mòdul d'antiguitat que li corresponga a cada treballador i este import resultant s'abonarà, també com a antiguitat consolidada, en la data en què s'haja complit el transcurs d'eixe trienni o quinquenni.  
  
Exemple  
Una persona incorporada el 01.06.2011 i a qui per tant li correspondria un mòdul d'antiguitat el 01.06.2014,  a 31 de desembre de 2011 han transcorregut 213 dies dels 1096 dies que transcorrerien fins al 01.06.2014. El percentatge d'antiguitat que li correspondria seria del 19,43 %, que multiplicat pel preu del mòdul d'antiguitat que tinguera ens donaria l'import a percebre per antiguitat, també consolidada.   La data en què es començarà a cobrar l'import d'antiguitat d'este tram serà la del venciment d'eixe trienni o quinquenni, és a dir el 01.06.2014.  
  
  
 Dies transcorreguts   
Del 01.06.2011  
al 31.50.1289 967,00  
  
Del 01.06.2011   
al 01.06.2014 Total trienni 1.096,00  
  
  
 Percentatge de cobrament d'este mòdul  
(213/1.096) 19,43 %  
   
 Supòsit un preu de mòdul de 200  
euros   
 (200 \* 19,43 %) 38,87 -  
  
  
 Els 38,87 euros es cobraran a partir del 01.06.2014   
  
  
A efectes indemnitzadors, en cas d'acomiadament el tram d'antiguitat a cobrar a la data del seu compliment es tindrà en compte per al càlcul de la indemnització corresponent.  
  
Article 21. Retribució de treballs realitzats en diumenges i festius  
  
- Treballs que es realitzen en diumenge.  
A partir del present conveni col·lectiu, l'import de la retribució del treball per a jornada completa realitzat els diumenges serà de setanta euros (70 €).  
- Plus de diumenge consolidat. Este plus arreplegarà a títol individual un import posteriorment ressenyat, que arreplega parcialment la diferència acordada entre el preu que cada un dels treballadors tenia assignat a 31 de desembre de 2011 per treball en diumenge i els 70 euros que per este conveni s'establix a partir de la seua entrada en vigor.  
· Redactors en cap. Un plus consolidat per treballs en diumenges de huitanta euros (80 €).  
· Caps de secció i redactors. Un plus consolidat per treballs en diumenges de cinquanta-cinc euros (55 ?).  
· Resta de categories. Un plus consolidat per treballs en diumenges de trenta euros (30 ?)  
- Festius. Els treballs realitzats en festius no es retribuiran, seran compensats en dies de descans, a raó d'un dia i mig de descans per cada dia a jornada completa de treball realitzat en dies festius.  
  
  
Article 22. Plus de quantitat o qualitat  
Es tracta d'aquella retribució variable per compliment d'objectius que pot percebre el treballador, prèvia concessió per part de l'empresa, que retribuïsca una major aportació de qualitat o quantitat al treball realitzat.  
  
Article 23. Nocturnitat  
El complement per nocturnitat s'abonarà als treballadors que realitzen la seua jornada laboral entre les 22 i les 6 hores de l'endemà. Per a poder percebre el complement de nocturnitat, s'ha de desenrotllar almenys el 50 % de la jornada dins de l'horari anteriorment mencionat.  
  
El complement de nocturnitat es fixa en el 30 % del salari base diari. Els treballadors que estiguen rebent el complement de nocturnitat el seguiran percebent en la mateixa quantitat que fins ara mentres es complisquen les circumstàncies que hi donen dret.  
  
Article 24. Bestretes  
L'empresa abonarà a tots aquells treballadors que efectuen desplaçaments per compte de l'empresa l'import dels gastos que s'ocasionen per menjars, pernoctacions i quilometratge amb la justificació prèvia.  
  
La quantitat a abonar serà la següent:  
- Quilometratge: 0,32 euros el quilòmetre.  
- Pernoctació: 42,98 euros per cada nit que es pernocte fora.  
  
Article 25. Pagues extraordinàries  
Els treballadors percebran quatre pagues extraordinàries, que es faran efectives abans del dia 25 dels mesos de març, juny, setembre i desembre.  
Els conceptes salarials que s'inclouran en estes pagues extraordinàries són els següents:  
- Salari base  
- Antiguitat consolidada  
- Plus personal consolidat  
Els períodes de meritació de les pagues extraordinàries seran els següents:  
- Paga extraordinària de març: està comprés entre el dia 1 d'abril de l'any anterior i el 31 de març de l'any en curs.  
- Paga extraordinària de juny: està comprés entre el dia 1 de juliol de l'any anterior i el 30 de juny de l'any en curs.  
- Paga extraordinària de setembre: està comprés entre el dia 1 d'octubre any anterior i el 30 de setembre de l'any en curs.  
- Paga extraordinària de desembre: està comprés entre el dia 1 de gener i el 31 de desembre any en curs.  
La paga extraordinària de 2012 suprimida als treballadors serà tornada per l'empresa als empleats afectats per la mesura quan en l'exercici econòmic anual l'empresa obtinga un benefici net de cinc-cents mil euros. Esta disminució salarial no suposarà minva en el càlcul de les indemnitzacions per acomiadament.  
Per a l'any 2014 els treballadors que perceben un salari d'entre 22.000 i 40.000 euros veuran reduït el seu salari un 6,25 % i per als que reben més de 40.000 euros la rebaixa serà del 10 %. En ambdós casos, un 50 % d'este percentatge els serà tornat al finalitzar 2014 si l'empresa obté en el present exercici de 2014 un Ebitda superior als 90.000 euros.  
  
  
Article 26. Salari i taules  
Les taules per a l'any 2014 seran les vigents a data del 31.12.2013, que són les que figuren en les taules adjuntes com a annex.  
Durant la vigència del conveni (any 2014), els increments salarials quedarien vinculats als resultats de l'empresa, establint-se una pujada fixa consolidable en funció de l'EBITDA de l'any anterior i una de variable no consolidable en funció del grau de compliment del pressupost, d'acord amb l'escala següent:  
  
Durant la vigència del present conveni, la pujada salarial fixada en les taules, pel que fa a l'IPC, prendrà com a referència l'IPC nacional de l'any anterior i s'aplicarà amb efectes de l'1 de gener de cada any següent sobre el salari base corresponent a les taules salarials de cada categoria professional.  
El variable no consolidable s'abonarà en el mes d'abril de cada any.  
  
  
Article 27. Propietat intel·lectual i drets d'autor  
Tots els drets d'explotació de qualsevol creació que es deriven dels servicis prestats a l'empresa pertanyeran a l'empresa en tota la seua extensió i sobre totes les seues versions i suports tecnològics, siga quin siga el seu contingut, mitjà de difusió, moment en què es realitze i estat, sense perjuí dels drets morals que correspondran a l'empleat.  
  
L'empresa serà titular dels drets d'explotació amb caràcter ple i exclusiu, amb capacitat de cessió o llicència a tercers, per a un àmbit territorial mundial, per tot el temps de duració establit en la normativa aplicable i per a la seua explotació en totes les modalitats i per mitjà de qualsevol format d'explotació imprés, sonor, audiovisual, digital o electrònic.  
La titularitat dels drets per l'empresa començarà des del mateix moment en què estos sorgisquen, sense que siga necessari l'atorgament de cap acord, negoci o acte addicional i estarà coberta per la retribució prevista per a l'empleat, sense que hi haja dret a una compensació econòmica addicional.  
En el cas que qualsevol creació siga modificada en el seu contingut o extensió, l'autor tindrà dret a eliminar la seua firma del peu de l'article o reportatge de què es tracte  
  
  
CAPÍTOL QUINT  
Jornada, horaris, vacacions, dies de descans,   
permisos, llicències i excedències  
  
Article 28. Jornada  
La jornada anual s'establix en 1.638.76 hores de treball efectiu en còmput anual.  
La jornada serà la necessària perquè el periòdic puga ser editat els set dies de la setmana, respectant el que s'ha pactat en l'art. 30 del present conveni col·lectiu amb el Comité d'Empresa.  
Entre el final d'una jornada i el començament de la següent mediaran, com a mínim, dotze hores.  
El personal amb contracte a jornada completa al 31.03.2001 treballarà, llevat de pacte en contra, 36 hores setmanals a raó de set hores i 12 minuts diaris en jornada continuada. Els de jornada a temps parcial s'ajustaran a la jornada pactada. Tot el personal de Federico Doménech, SA, (periòdic Las Provincias), tindrà lliures dos dies a la setmana consecutius. La lliurança coincidirà en dissabte i diumenge almenys cada dos setmanes. Per necessitats d'edició del periòdic com a conseqüència de notícies o esdeveniments imprevistos a què calga donar cobertura i prèvia comunicació als representants legals dels treballadors, tots els empleats hauran de canviar el seu dia de descans que coincidisca en diumenge per qualsevol altre dia de la setmana, si són requerits per a això per la direcció de l'empresa.  
L'empresa presentarà semestralment un calendari de les persones que són requerides per a treballar els diumenges. El calendari només podrà ser modificat per baixes laborals derivades de malaltia o accident, vacacions i esdeveniments imprevistos dels que figuren en este.  
  
El personal que per necessitats del servici es veja afectat per un horari en el qual hi haja un esmorzar o sopar disposarà d'un temps màxim de vint minuts de permís retribuït per a efectuar tal comesa. En el departament on es donen estes condicions, serà el responsable qui determine la paralització del treball perquè la seua utilització no interferisca en la producció normal del periòdic; ben entés que eixa paralització oscil·larà entre les 11.30 h i 14.30 h de l'esmorzar i les 21.30 h i 22.30 h del sopar.  
  
Jornada a temps parcial  
D'acord amb el Reial Decret Llei 5/2001, de 2 de març, l'empresa podrà realitzar contractes a temps parcial de duració temporal o indefinida.  
Als efectuats amb caràcter indefinit serà possible realitzar-los un pacte d'hores complementàries, les quals podran arribar fins al 60 % de la jornada a temps parcial pactada, i el treballador haurà de conéixer, amb una antelació de set dies, el dia i hora de realització de les hores complementàries.  
Igualment els serà aplicable a estos treballadors la realització de jornada irregular efectiva en còmput anual.  
La realització d'hores complementàries haurà de respectar en tot cas els límits en matèria de jornada i descansos establits en els articles 34, apartats 3 i 4; 36, apartat 1, i 37, apartat 1, del Reial Decret Llei abans esmentat.  
Les hores complementàries efectivament realitzades es retribuiran com a ordinàries, computant-se als efectes de bases de cotització a la Seguretat Social i períodes de carència i bases reguladores de les prestacions. A este efecte, el nombre i retribució de les hores complementàries realitzades s'haurà d'arreplegar en el rebut individual de salaris i en els documents de cotització a la Seguretat Social.  
  
Article 29. Horaris  
Per la singularitat del treball periodístic, el qual no permet determinar prèviament un horari rígid de treball, el personal de redacció haurà de complir un horari bàsic dins de l'horari en què normalment presta els seus servicis, i se li assignaran dins de l'horari aquells treballs i tasques necessàries per a cobrir les necessitats informatives del periòdic. Els responsables de cada una de les diferents àrees de treball, complint sempre les instruccions donades per la direcció de l'empresa, distribuiran l'assenyalament d'horaris, repartiment de tasques i controls d'assistència. Una vegada realitzada la tasca assignada el treballador podrà donar per complida la seua jornada de treball.  
Els treballadors que presten servicis en videoterminals o pantalles d'ordinador tindran els drets arreplegats en la normativa legal que s'establisca en cada moment per a la prevenció de riscos laborals.  
  
  
Article 30. Hores extraordinàries  
Per l'objecte especial del treball periodístic, que obliga cada dia a l'edició del periòdic, tots els treballadors de l'empresa es comprometen a acceptar i realitzar les hores extraordinàries necessàries per a la confecció, tirada i manipulació del periòdic, dins dels límits anuals que s'establixen en el vigent Text Refós de l'Estatut dels Treballadors, i en el Reial Decret 1561/1995, de 21 de setembre, sobre regulació de jornades especials.  
Les hores extraordinàries de prolongació de jornada es compensaran fins a un límit de 74 hores anuals, a voluntat de l'empresa, ja siga:  
  
- En metàl·lic, amb un increment del 25 % sobre l'hora de treball normal en temps de descans, a raó de 1,33 hores per cada hora extraordinària realitzada.  
- La resta de les hores a voluntat del treballador, a raó de:  
- En metàl·lic, amb un increment del 50 % sobre l'hora de treball normal.  
- En temps de descans, a raó de 1,75 hores per cada hora extraordinària realitzada.  
Tot el personal que haja complit la seua jornada laboral i per consegüent es trobe fora del centre de treball, i siga requerit per a realitzar hores extraordinàries, les percebrà amb un increment del 100 % respecte a cada categoria professional.  
  
Article 31. Festius  
Els treballadors tindran dret a les festes nacionals, autonòmiques i locals que s'establisquen oficialment per a cada any. Cada una d'estes festes que es treballe donarà dret a 1,5 dies de permís retribuït.  
  
El total de dies lliures que s'obtinga d'esta manera es podrà disfrutar d'una sola vegada o de manera fragmentada, segons les necessitats de cada secció i amb l'acord previ amb el responsable d'àrea respectiu.  
Cada festiu oficial generarà un dia de descans, que quan coincidisca amb el descans setmanal del treballador es disfrutarà en una altra jornada.  
Es consideren assimilats a festius oficials Dijous Sant, 24 de desembre i 31 de desembre de cada any i cada àrea mantindrà el seu actual règim de treball en eixos dies.  
  
Article 32. Vacacions i permisos  
Tot el personal subjecte a este conveni disfrutarà d'unes vacacions anuals retribuïdes de trenta dies naturals; no obstant això, quan les vacacions es comencen el primer dia d'un mes que tinga 31 dies, es completarà el mes.  
El primer any natural d'ingrés en l'empresa només donarà dret al treballador a disfrutar les vacacions proporcionalment al temps de prestació de servicis durant eixe any.  
Per al gaudi de les vacacions, tot el personal triarà les mateixes dins els mesos de juliol, agost i setembre per mitjà de torns rotatoris, independentment que es puguen fer en altres dates, amb l'autorització prèvia de l'empresa. Si en el període de trenta dies de vacacions hi ha festes abonables en dies laborables, es compensaran fora del període de vacacions.  
El treballador coneixerà les dates que li corresponen dos mesos abans, almenys, de començar a gaudir-les.  
L'empresa haurà de conéixer les sol·licituds de gaudi de vacacions abans del 31 de març. Per a les sol·licituds realitzades abans d'esta data, l'empresa haurà de donar resposta a l'empleat sol·licitant abans de l'1 de maig.  
Els treballadors del periòdic Las Provincias tindran dret a disfrutar d'un dia de permís retribuït al trimestre, el qual no podrà ser acumulable al període de vacacions, haurà de disfrutar-se dins del trimestre natural i no podrà ser compensat en tot o en part en metàl·lic.  
  
El treballador, previ avís i justificació, podrà absentar-se del treball, amb dret a remuneració, per algun dels motius i pel temps següent:  
a) Quinze dies naturals en cas de matrimoni.  
b) Dos dies pel naixement de fill i per la defunció, accident o malaltia greus, hospitalització o intervenció quirúrgica sense hospitalització que requerisca repòs domiciliari, de parents fins al segon grau de consanguinitat o afinitat. Quan per eixe motiu el treballador necessite fer un desplaçament a este efecte, el termini serà de quatre dies, sempre que el treballador haja de recórrer més de 200 km entre la seua residència habitual i el lloc de destinació  
  
c) Un dia per trasllat del domicili habitual.  
d) Per a realitzar funcions sindicals o de representació del personal en els termes establits legalment o convencionalment.  
f) Pel temps indispensable per a la realització d'exàmens prenatals i tècniques de preparació al part que hagen de realitzar-se dins de la jornada de treball.  
Per maternitat o paternitat caldrà ajustar-se al que disposa la Llei de Conciliació Familiar.  
  
Article 33. Llicències i excedències  
Aquells treballadors amb una antiguitat en l'empresa superior a un any podran sol·licitar, per alguna causa excepcional, un permís sense sou d'un mes ampliable a dos mesos més per raons justificades.  
Tots els treballadors inclosos en el present conveni tindran dret que se'ls reconega la possibilitat de situar-se en excedència en els termes que preveu l'article 46 del text refós de l'Estatut dels Treballadors.  
  
La petició d'excedència haurà de cursar-se per escrit a l'empresa, la qual resoldrà igualment per escrit.  
El fet de treballar o col·laborar durant el període d'excedència per a qualsevol mitjà de comunicació públic o privat que tinga el seu àmbit de difusió en qualsevol de les tres províncies de la Comunitat Valenciana o per a aquells que, sent d'àmbit nacional, realitzen edicions regulars en la zona abans descrita, i llevat que s'haja concedit expressament per a este fi, suposarà renúncia per part del treballador al seu dret de reingrés preferent o forçós en l'empresa Federico Doménech, SA, i s'extingirà per tant la relació laboral del treballador amb l'empresa de manera automàtica a partir del moment en què esta tinga coneixement del fet.  
  
  
  
CAPÍTOL SEXT  
Règim social  
  
Article 34. Formació  
Serà obligatòria l'assistència als cursos de formació que organitze l'empresa, inclusivament aquells cursos relatius a la seguretat i salut laboral en el treball, adaptació a noves tecnologies, etc.  
L'assistència als cursos es realitzarà per convocatòria de l'empresa, i si és possible dins de l'horari laboral.  
En cas de no realitzar-se dins de la jornada laboral, caldrà ajustar-se al que disposa l'article 30 d'este conveni.  
Segons establix l'article 23 de l'ET el treballador tindrà dret:  
a) Al gaudi dels permisos necessaris per a concórrer a exàmens d'ensenyança reglada oficial relacionada amb les matèries pròpies de l'empresa, així com a una preferència a triar torn de treball, si tal és el règim instaurat en l'empresa, quan curse amb regularitat estudis per a l'obtenció d'un títol oficial acadèmic o professional reglat.  
  
b) A l'adaptació de la jornada ordinària de treball per a l'assistència a cursos de formació professional reglada oficial i que tinguen relació amb el treball que desenrotlle en l'empresa.  
d) A la formació necessària per a la seua adaptació a les modificacions operades en el lloc de treball. Esta anirà a càrrec de l'empresa, sense perjuí de la possibilitat d'obtindre a este efecte els crèdits destinats a la formació. El temps destinat a la formació es considerarà en tot cas temps de treball efectiu.  
  
Article 35. Complement per incapacitat laboral transitòria  
L'empresa es compromet a abonar com a complement per ILT, a tot treballador de baixa per malaltia o accident de treball, la diferència entre el subsidi que com a prestació econòmica li corresponga segons el règim general de la Seguretat Social i el seu salari sense el complement personal de festius, sempre que el treballador complisca els requisits d'entrega dels comunicats de baixa inicial i successius de confirmació i alta corresponent, dins dels terminis previstos en la llei, i tinga els 180 dies de carència de cotitzacions prèvies que establix l'actual Llei General de Seg. Social per a tindre dret a la prestació d'ILT o els dies de carència que es puguen establir en un futur.  
  
Igualment i de conformitat amb el que establix l'article 20.4 de l'Estatut dels Treballadors, l'empresa podrà verificar l'estat de malaltia o accident del treballador que siga al·legat per este per a justificar les seues faltes d'assistència al treball, per mitjà de reconeixement a càrrec de personal mèdic. La negativa del treballador als reconeixements podrà determinar la suspensió dels drets econòmics que pogueren existir a càrrec de l'empresari per les situacions d'ILT, tant per malaltia com per accident.  
  
Article 36. Assegurança d'accident  
L'empresa contractarà una pòlissa d'assegurança d'accidents per un capital per a cada treballador de 9.015 euros, que cobrisca els riscos de mort i extinció de contracte per invalidesa permanent en els graus d'incapacitat permanent total per a la professió habitual, i absoluta per a tot treball o gran invalidesa, derivada d'accident ocorregut al treballador durant les vint-i-quatre hores del dia.  
  
Article 37. Bestretes  
Els empleats tindran dret a sol·licitar bestretes a compte sobre les percepcions mensuals meritades en els termes que preveu l'article 29.1 del text refós de l'Estatut dels Treballadors. Esta condició podrà ser substituïda pel treballador pel dret a demanar bestretes sobre l'import líquid de dos pagues extraordinàries, que haurà de reintegrar en el termini màxim de sis mesos, condicionat a la situació de tresoreria de l'empresa, entenent-se que fins que no s'haja liquidat el bestreta concedida sobre les pagues extres no se'n podrà sol·licitar una altra.  
  
En el cas que un treballador deutor d'una bestreta cause baixa en l'empresa, en el moment de practicar-li la liquidació corresponent l'empresa li deduirà l'import total que en reste.  
  
  
Article 38. Jubilació  
Quan legalment es permeta la jubilació forçosa en l'empresa complint els requisits que per a això s'establisquen, ambdós parts acorden reunir-se amb este fi per a arribar a un acord en este sentit.  
  
  
CAPÍTOL SÈPTIM  
Representació dels treballadors  
  
Article 39. Representativitat, facultats i garanties sindicals  
Atesa l'existència de centres de treball que no compten en la seua plantilla amb el nombre mínim de treballadors requerits per a poder promoure eleccions a representants legals dels treballadors i a fi que estos no es vegen privats de representació legal, es pren l'acord, tal com s'ha realitzat sempre en l'empresa, que tots els centres de treball s'integren en un sol cens electoral i en una única mesa electoral de tal forma que tots els treballadors que reunisquen els requisits d'antiguitat previstos en l'article 69.2 del TRET podran ser electors i elegibles. Els representants elegits ho seran de tots els centres de treball de l'empresa.  
Les facultats i garanties dels representants legals dels treballadors en el si de l'empresa seran les reconegudes en el Reial Decret Legislatiu 1/1995, de 24 de març, pel qual s'aprova el Text Refós de l'Estatut dels Treballadors, en la Llei Orgànica de Llibertat Sindical, o les que en cada moment es determinen reglamentàriament. El crèdit d'hores mensuals retribuïdes per a cada un dels membres del Comité d'Empresa que en cada moment s'establisca en la legislació vigent podran ser acumulades en un o més dels seus components i quedaran rellevats del seu treball pel temps cedit, sense perjuí de la seua remuneració, bastant per a això la comunicació per escrit amb l'antelació suficient a la direcció de l'empresa.  
  
  
Article 40. Hores sindicals  
Les hores emprades en reunions amb l'empresa, a proposta d'esta, i les emprades en la negociació del conveni col·lectiu no consumiran crèdit horari als membres del Comité d'Empresa.  
Per a la comunicació de les hores que utilitzen els membres del Comité d'Empresa amb càrrec al crèdit d'hores retribuïdes de què disposen, en funció del que preveu l'article 68.e de l'Estatut dels Treballadors, hauran d'avisar amb l'antelació suficient els responsables de cada àrea per a assegurar la menor incidència en la producció, utilitzant per a això les comunicacions creades o les que es puguen crear a este efecte.  
  
  
CAPÍTOL OCTAU  
Faltes i sancions  
  
Article 41. Faltes  
Tot acte o omissió d'un treballador contra la disciplina o règim de treball de l'empresa podrà ser sancionat i es classificarà en atenció a la seua transcendència, importància o malícia en: lleu, greu o molt greu.  
  
La determinació de faltes de cada un dels grups indicats que s'efectua en els articles següents és merament enunciativa i no implica que en puguen existir d'altres, les quals seran classificades segons l'analogia que guarden amb aquelles.  
  
Faltes lleus:  
Es consideren faltes lleus les següents:  
1. La falta de puntualitat, de fins a tres en un mes, en l'assistència al treball amb retard superior a 10 minuts i inferior a trenta en l'horari d'entrada.  
2. No comunicar a l'empresa en temps i forma els comunicats de baixa i alta per malaltia o accident.  
3. L'abandó del servici sense causa justificada, encara que siga per breu temps. (Si com a conseqüència de l'abandó es causa un perjuí d'alguna consideració a l'empresa o és causa d'accident als seus companys de treball, esta falta podrà ser considerada com a molt greu, segons els casos.)  
4. Xicotets descuits en la conservació del material.  
5. Falta de netedat personal.  
6. No atendre el públic amb la correcció i diligències degudes.  
7. Faltar al treball un dia al mes sense causa justificada.  
8. No comunicar a l'empresa els canvis de residència o domicili.  
  
9. Les discussions sobre assumptes estranys al treball dins de les dependències de l'empresa o durant actes de servici.  
  
Faltes greus:  
Es consideraran faltes greus les següents:  
1. Més de tres faltes no justificades de puntualitat al treball, comeses durant un període de trenta dies. Quan s'haja de rellevar un company bastarà amb una sola falta de puntualitat perquè esta es considere com a greu. Una falta de puntualitat de més de trenta minuts en l'horari d'entrada.  
2. Absència, sense causa justificada, de dos dies durant un període de trenta dies.  
3. No comunicar amb la puntualitat deguda els canvis experimentats en la situació familiar que puga afectar la Seguretat Social o el càlcul de la retenció d'IRPF. La falta maliciosa en estos casos es considerarà molt greu.  
4. La simulació de malaltia o accident.  
5. Entregar-se a jocs o distraccions, siguen quins siguen, estant de servici.  
6. La mera desobediència als superiors en qualsevol matèria de servici. Si implica crebant manifest de la disciplina o se'n deriva un perjuí per a l'empresa podrà ser considerada molt grave.  
7. La negligència o desídia en el treball que afecte la bona marxa del servici.  
8. La imprudència en actes de servici. Si implica risc d'accident per al treballador, per als seus companys o perill d'avaria per a les instal·lacions, podrà ser considerada molt greu.  
9. La reincidència en faltes lleus, encara que les corresponents infraccions siguen de distinta naturalesa, sempre que es cometen dins d'un període d'un mes, a partir de la primera falta de l'esmentada graduació.  
10. Més de deu faltes lleus no justificades de puntualitat en l'assistència al treball, comeses en un període de sis mesos, durant un any.  
  
11. Incórrer els periodistes reiteradament en errors ortogràfics o sintàctics.  
  
Faltes molt greus:  
Es consideraran faltes molt greus les següents.  
1. Realitzar, sense l'oportú permís, treballs particulars durant la jornada, emprar per a usos propis ferramentes de l'empresa, inclús quan això ocórrega fora de la jornada de treball; treballar o col·laborar per a una altra empresa, infringint el que disposa la normativa vigent.  
2. El frau, la deslleialtat o l'abús de confiança en les gestions encomanades, i el furt o robatori, tant a l'empresa com als companys de treball o a qualsevol altra persona, dins de les dependències de l'empresa o durant acte de servici en qualsevol lloc.  
3. Fer desaparéixer, inutilitzar, destrossar o causar desperfectes en primeres matèries, estris, ferramentes, maquinària, aparells, instal·lacions, edificis, efectes i documents de l'empresa.  
4. La condemna per delicte de robatori, furt o malversació comesos fora de l'empresa, o per qualsevol altre fet que puga implicar per a esta desconfiança respecte al seu autor, i, en tot cas, les de duració superior a sis anys dictades pels tribunals de justícia.  
5. La falta de netedat continuada i habitual, de tal índole que produïsca queixes justificades dels companys de treball.  
6. L'embriaguesa o la toxicomania habitual durant el servici que repercutisca negativament sobre el treball.  
7. Violar el secret de la correspondència o documents reservats de l'empresa o revelar a elements estranys a l'empresa dades de reserva obligada, així com realitzar accions o manifestacions de les quals es pogueren derivar perjuís per a l'empresa.  
8. Els maltractaments de paraula o obra, abús d'autoritat o falta greu de respecte i consideració als caps, companys o subordinats, així com la blasfèmia habitual. El treballador afectat per un presumpte abús d'autoritat posarà el fet en coneixement de la direcció de l'empresa, que realitzarà els tràmits necessaris per a aclarir-ho.  
9. Causar accidents greus per imprudència o negligència inexcusable.  
10. Abandonar el treball en llocs de responsabilitat.  
11. La disminució voluntària i continuada en el rendiment normal de la faena.  
12. Originar freqüents baralles i litispendències amb els companys de treball.  
13. La reincidència en falta greu, encara que les corresponents infraccions siguen de distinta naturalesa, sempre que es cometen dins d'un període de sis mesos a partir de la primera falta de l'esmentada graduació.  
14. La falta d'assistència als cursos de formació de prevenció de riscos laborals per als quals haja sigut convocat fefaentment per l'empresa, l'empleat.  
15. Quan el treballador, durant la vigència del contracte, no tracte amb caràcter d'informació confidencial i reservada tota la informació rebuda durant la seua prestació de servicis per compte de l'empresa, ja siga pròpia de l'empresa o dels clients i proveïdors d'esta i això de conformitat amb els articles 5 i 20 del text refós de la Llei de l'Estatut dels Treballadors.  
  
Article 42. Sancions  
Les sancions màximes que podran imposar-se en cada cas, atenent la gravetat de la falta comesa, seran les següents:  
Per faltes lleus:  
- Amonestacions per escrit.  
Per faltes greus:  
- Suspensió de sou i faena de dos a deu dies requerint comunicació escrita motivada al treballador.  
Per faltes molt greus:  
- Suspensió de sou i faena d'onze a trenta dies, trasllat forçós o acomiadament, requerint tramitació d'expedient previ en què serà oït el treballador afectat.  
Prescripció:  
Les faltes lleus prescriuran al cap de deu dies; les greus, als vint dies, i les molt greus, als seixanta dies a partir de la data en què l'empresa va tindre coneixement de la comissió i en tot cas als sis mesos d'haver-se comés.  
Sense perjuí del que disposa el paràgraf anterior, la deslleialtat o l'abús de confiança prescriuran al cap de díhuit mesos de la comissió del fet.  
  
  
DISPOSICIONS FINALS  
  
Primera. Dret supletori  
Per a totes aquelles matèries que no hagen sigut objecte de regulació específica en el present conveni, caldrà ajustar-se al que sobre estes establisca el vigent Estatut dels Treballadors, la Llei Orgànica de Llibertat Sindical i la resta de disposicions de caràcter general que puguen resultar aplicables, així com els costums i usos en el si de l'empresa i expressament el que establix l'article 82.3 de l'Estatut dels Treballadors respecte del procediment d'inaplicació de les condicions de treball previstes en el present conveni col·lectiu.  
  
Segona. Derogacions  
Queda derogat i sense cap efecte l'anterior conveni col·lectiu.  
  
Tercera. Indemnització per acomiadament  
Quan es realitzen acomiadaments objectius individuals a treballadors i estos siguen reconeguts o declarats com a procedents, meritaran una indemnització equivalent a la legalment establida per als acomiadaments declarats o reconeguts com a improcedents en la legislació vigent.